b'\n_START_ARTICLE_\nMaija Skille\n_START_PARAGRAPH_\nMaija Skille (s. 1978) on norjalainen oopperalaulaja, \xc3\xa4\xc3\xa4nialaltaan mezzosopraano. H\xc3\xa4n on Merikanto-laulukilpailun voittaja vuodelta 2009._NEWLINE_Skille opiskeli Sibelius-Akatemian oopperakoulutuksessa vuodesta 2006, opettajanaan Marjut Hannula, ja valmistui maisteriksi vuonna 2009. H\xc3\xa4n on opiskellut laulua my\xc3\xb6s Trondheimin konservatoriossa (vuosina 2000\xe2\x80\x932003) ja oslolaisessa Barratt-Duen Musiikkikonservatoriossa (vuosina 1998\xe2\x80\x932000) sek\xc3\xa4 Susanna Ekenin yksityisopetuksessa K\xc3\xb6\xc3\xb6penhaminassa._NEWLINE_Skille esitti Merikanto-laulukilpailun loppukilpailussa 2009 Oskar Merikannon s\xc3\xa4velt\xc3\xa4m\xc3\xa4t  kappaleet "Iltakellot" ja "Laatokka" sek\xc3\xa4 Aarre Merikannon kappaleen "Pan". H\xc3\xa4net valittiin m\xc3\xa4ntyharjulaisen Taidekeskus Salmelan j\xc3\xa4rjest\xc3\xa4m\xc3\xa4n kilpailun voittajaksi tuomariston yksimielisell\xc3\xa4 p\xc3\xa4\xc3\xa4t\xc3\xb6ksell\xc3\xa4. H\xc3\xa4n on menestynyt my\xc3\xb6s Kurt Weill -s\xc3\xa4\xc3\xa4ti\xc3\xb6n j\xc3\xa4rjest\xc3\xa4m\xc3\xa4ss\xc3\xa4, New Yorkissa pidetyss\xc3\xa4 Lotte Lenya -kilpailussa, jossa h\xc3\xa4n sijoittui jaetulle sijalle kolme vuonna 2008. _NEWLINE_Skille on norjansuomalainen. H\xc3\xa4nen \xc3\xa4itins\xc3\xa4 on kotoisin Impilahdelta.'